ພວກນັກຂ່າວມຽນມາ ໄດ້ຮັບການຊົມເຊີຍ
ກຸ່ມປົກປ້ອງສື່ມວນຊົນ ຊົມເຊີຍນັກຂ່າວມຽນມາ ໃນການເກັບກຳຂ່າວ ທັງໆທີ່ຖືກກວດກາ ແລະຄວບຄຸມ
ກຸ່ມປົກປ້ອງສິດທິສື່ມວນຊົນນາໆຊາດກຸ່ມນຶ່ງ ກ່າວວ່າ ໄລຍະສອງສາມອາທິດຜ່ານມານີ້ ສະແດງໃຫ້ເຫັນວ່າ ພວກນັກຂ່າວມຽນມາກໍສາມາດເກັບກຳຂ່າວກ່ຽວກັບເຫດການທີ່ສຳ ຄັນໆໄດ້ ທັງໆທີ່ໄດ້ມີການກວດກາແລະອຸບປະສັກຂັດຂວາງ ໃນລາຍງານສະບັບນຶ່ງ ທີ່ນຳອອກເຜີຍໃນວັນພຸດວານນີ້ ອົງການນັກຂ່າວບໍ່ມີພົມແດນຫຼື Reporters Sans Frontieres ກ່າວວ່າ ເມື່ອໄວໆມານີ້ພວກນັກຂ່າວມຽນມາທີ່ຢູ່ພາຍ ໃນແລະນອກປະເທດ ໄດ້ເກັບກຳຂ່າວໃຫຍ່ສອງເລື່ອງ ຄືການເລືອກຕັ້ງທົ່ວໄປ ໃນເດືອນ ພະຈິກ ແລະການປ່ອຍທ່ານນາງອອງຊານຊູຈີ ຜູ້ນຳປະຊາທິປະໄຕຂອງມຽນມາ ລາຍງານເວົ້າວ່າສື່ມວນມຽນມາໄດ້ນຳສະເໜີລາຍງານຕ່າງໆແບບບໍ່ເຄີຍພົບເຫັນມາກ່ອນ ນັບແຕ່ການເລືອກຕັ້ງປີ 1990 ທັງໆທີ່ໄດ້ມີການກວດກາແລະການຄວບຄຸມ ອົງການນັກ ຂ່າວບໍ່ມີພົມແດນ ໄດ້ຊົມເຊີຍພວກນັກຂ່າວເຫຼົ່ານີ້ກ່ຽວກັບຄວາມເປັນມືອາຊີບ ແລະຄວາມ ຄິດສ້າງສັນ ຂອງພວກເຂົາເຈົ້າ ອົງການນັກຂ່າວບໍ່ມີພົມແດນເວົ້າຕື່ມວ່າຂະນະທີ່ການເລືອກຕັ້ງ ເຕັມໄປດ້ວຍການສໍ້ໂກງ ຄະແນນສຽງນັ້ນ ສື່ມວນຊົນຕ່າງໆຢ່າງນ້ອຍກໍຍັງສາມາດສຳພາດກັບພວກຜູ້ສະມັກແລະ ລາຍງານກ່ຽວກັບການເມືອງ ອົງການນັກຂ່າວບໍ່ມີພົມແດນຍັງເວົ້າວ່າ ຫຼາຍກວ່າສອງສ່ວນສາມຂອງຊາວມຽນມາ ມັກ ຟັງສະຖານີວິທະຍຸນາໆຊາດຮວມທັງສຽງອະເມຣິກາແລະບີບີຊີແລະເວົ້າວ່າ ສະຖານີເຫຼົ່າ ນີ້ມີບົດບາດອັນສຳຄັນ ໃນການອຳນວຍໃຫ້ ປະຊາຊົນຊາວມຽນມາໄດ້ຮັບຟັງຂ່າວແລະ ຂໍ້ມູນຕ່າງໆ